Korintas (Nikaragva)
Korintas (isp. Corinto) – miestas šiaurės vakarų Nikaragvoje, Činandegos departamente, Ramiojo vandenyno pakrantėje, į pietvakarius nuo Činandegos. Įsikūręs pusiasalyje, iš rytų apsuptame pelkėtos estuarijos. Yra svarbus jūrų uostas (eksportuojama kava, cukrus, vaisiai, įvežama nafta ir jos produktai). Vandenyno pakrantėse driekiasi poilsiautojų pamėgti paplūdimiai.